Madamin Marahimov. Madamin Marahimov (1928-yil tavallud topgan — vafot sanasi nomaʼlum) — Oʻzbekiston SSR Toshkent viloyati Yangiyoʻl tumani „Kommunizm“ kolxozining mexanizatori, „Kommunizm“ kolxozi paxtachilik brigadasi brigadiri. Mehnat Qizil Bayroq ordeni, Lenin ordeni, “Oʻroq va bolgʻa” oltin medali sohibi Sotsialistik Mehnat Qahramoni (1950-yil). Hayoti va faoliyati. 1928-yilda Oʻzbekiston SSR Andijon tumani, hozirgi Oʻzbekistonning Andijon viloyati hududida o‘rta oilada tugʻilgan. Millati oʻzbek, ijtimoiy ahvoli — ishchi. Qishloq maktabini tamomlagach, paxtachilik brigadasida qo‘lda paxta terish bo‘yicha ishladi. Madamin Marahimov qishloq xoʻjaligini mexanizatsiyalash maktabini tamomlagach, Oʻzbekiston SSR Toshkent viloyati Yangiyoʻl tumanidagi M. I. Ismatov rahbarligidagi „Kommunizm“ kolxoziga paxta terish mashinasi haydovchisi boʻlib o‘z faoliyatini boshlaydi. Madamin Marahimov paxta terish mashinasini mukammal oʻrgandi va tez orada viloyat va Toshkent viloyatining yetakchi mexanizatorlaridan biriga aylandi va bir necha bor SSSR Xalq xo‘jaligi yutuqlari ko‘rgazmasida (VDNKh) qatnashdi. SSSR Oliy Kengashi Prezidiumining 1972-yil 14-dekabrdagi Farmoni bilan paxta, g‘alla va boshqa qishloq xo‘jaligi mahsulotlarini yetishtirish va davlatga sotishni ko‘paytirishda erishilgan ulkan muvaffaqiyatlar, mehnat jasorati uchun Marahimov Madamin Lenin ordeni va “Oʻroq va bolgʻa” oltin medali hamda Sotsialistik Mehnat Qahramoni unvoni bilan taqdirlangan. 1974-yilda ish joyida Toshkent qishloq xo‘jaligi institutining agronomiya fakultetining sirtqi bo‘limini tamomlab, tug‘ilib o‘sgan „Kommunizm“ kolxozida paxtachilik brigadasi brigadiri bo‘lib ishladi.